# PONUKOVÉ KONANIE DŇA: 20.06.2025 – Výzva na predkladanie ponúk

# PODMIENKY PONUKOVÉHO KONANIA

**I.**

Národná diaľničná spoločnosť, a.s., so sídlom Dúbravská cesta 14, 841 04 Bratislava,   
IČO: 35 919 001, zapísaná v Obchodnom registri Mestského súdu Bratislava III, oddiel: Sa, vložka č.: 3518/B (ďalej len „**NDS**“) ponúka na odpredaj nehnuteľný majetok:

Pozemky evidované Okresným úradom - katastrálnym odborom na liste vlastníctva číslo 4540, obec: Sereď, okres: Galanta, katastrálne územie: Sereď:

|  |  |  |  |  |  |
| --- | --- | --- | --- | --- | --- |
| **LV** | **Parcela registra** | **Parc. č.** | **Výmera v m2** | **Druh pozemku** | **Spoluvlast. podiel** |
| 4540 | E | 769/1 | 58 | Zastavaná plocha a nádvorie | 1/1 |
| 4540 | E | 769/2 | 107 | Záhrada | 1/1 |

(ďalej len **„pozemky“)**

prostredníctvom ponukového konania formou elektronickej aukcie (ďalej len „**ponukové konanie formou elektronickej aukcie**“ v príslušnom gramatickom tvare).

Za platne predloženú ponuku v ponukovom konaní sa považuje taká ponuka, resp. návrh, ktorý je záujemcom predložený na celý predmet ponukového konania t. j. obidva pozemky v súlade s týmito podmienkami ponukového konania, v termíne na predloženie ponuky určenom NDS ako vyhlasovateľom ponukového konania (ďalej len „**ponuka**“ alebo „**cenová ponuka**“ v príslušnom gramatickom tvare).

**II.**

Ponukové konanie formou elektronickej aukcie bude rozdelené na časť:

1. **Prvá časť ponukového konania (predkladanie ponúk v listinnej forme),** ktorej účelom je o. i. zistenie okruhu potenciálnych záujemcov o ponúkané pozemky a zahŕňa zverejnenie ponukového konania NDS s výzvou na predkladanie cenových ponúk a vyhodnotenie doručených cenových ponúk v súlade s podmienkami tohto ponukového konania s (i) vyhodnotením úspešného záujemcu za podmienky predloženia len jednej platnej cenovej ponuky od jedného záujemcu v ponukovom konaní na tie isté pozemky, (ii) vyhodnotením skutočnosti, že na tie isté pozemky bola predložená viac ako jedna platná cenová ponuka, a to od viacerých záujemcov, pričom v tomto prípade sa pristúpi k druhej časti ponukového konania - **elektronickej aukcii**.

**2. Druhá časť ponukového konania (elektronická aukcia),** ktorá sa vykoná len za predpokladu, že v ponukovom konaní na tie isté pozemky bude predložená platná cenová ponuka od viac ako jedného záujemcu, pričom tejto elektronickej aukcie sa zúčastnia len tí záujemcovia, ktorí na základe komisionálneho vyhodnotenia prvej (1) časti ponukového konania splnili podmienky ponukového konania (ďalej len „**elektronická aukcia**“).

**III.**

Prvá časť ponukového konania – predkladanie ponúk v listinnej forme

Špecifikácia pozemku v ponukovom konaní a špecifikácia podmienok ponukového konania:

|  |  |
| --- | --- |
| **Názov ponukového konania** | Predaj pozemkov v k. ú. Sereď |
| **Číslo ponukového konania** | **5** |
| **Typ majetku** | Nehnuteľný |
| **Druh majetku** | Pozemky |
| **Identifikácia majetku NDS** | Pozemky situované v intraviláne mesta Sereď, na Čepeňskej ulici,  obec: Sereď, okres: Galanta, katastrálne územie: Sereď:   |  |  |  |  |  |  | | --- | --- | --- | --- | --- | --- | | **LV** | **Parcela registra** | **Parc. č.** | **Výmera v m2** | **Druh pozemku** | **Spoluvlast. podiel** | | 4540 | E | 769/1 | 58 | Zastavaná plocha a nádvorie | 1/1 | | 4540 | E | 769/2 | 107 | Záhrada | 1/1 |   Príloha č. 1 – grafická identifikácia pozemkov |
| **Prehliadka majetku** | Áno |
| **Prehliadka majetku - miesto a čas** | Pozemky je možné obhliadnuť kedykoľvek aj bez účasti zástupcov NDS |
| **Odpredaj komu** | Fyzickej osobe, právnickej osobe, fyzickej osobe oprávnenej podnikať |
| **Minimálna cena majetku** | Minimálna kúpna cena pozemku je v hodnote 21 395, 04 € vrátane DPH / 17 394,34 Eur bez DPH. |
|  |  |
| **Termín na zasielanie cenovej ponuky v ponukovom konaní** | 21.07.2025 do 9:30 hod. |
| **Spôsob doručovania cenovej ponuky v ponukovom konaní** | Doporučene **poštou** na adresu sídla NDS:  Národná diaľničná spoločnosť, a.s.  Dúbravská cesta 14  841 04 Bratislava  alebo  **osobne** do podateľne NDS na adrese sídla NDS:  Národná diaľničná spoločnosť, a.s.  Dúbravská cesta 14  841 04 Bratislava  V prípade, ak bude ponuka doručená do podateľne NDS osobne, odporúča NDS záujemcom vyžiadať si potvrdenie o prevzatí zásielky, v ktorom bude uvedené miesto, dátum a čas prevzatia ponuky.  Rozhodujúcim dátumom je prijatie ponuky v podateľni NDS označením pečiatkou NDS. |
| **Forma doručovania ponuky v rámci prvej časti ponukového konania** | 1. cenová ponuka bude vložená v zatvorenej obálke označenej **Predaj pozemkov v k. ú. Sereď - NEOTVÁRAŤ !** 2. obálka s cenovou ponukou bude obsahovať adresu sídla NDS a kompletnú adresu záujemcu.   (meno, priezvisko a adresu trvalého bydliska/názov alebo obchodné meno a adresu sídla podnikania).   1. predložením ponuky v ponukovom konaní záujemca vyslovuje svoj súhlas so všetkými podmienkami ponukového konania. |
| **Jazyk cenovej ponuky záujemcu** | Ponuka môže byť okrem slovenského jazyka predložená aj v inom ako v slovenskom jazyku, pričom v prípade predloženia ponuky v inom ako slovenskom jazyku je potrebný úradný preklad do jazyka slovenského. |
| **Výdavky záujemcu** | Všetky výdavky spojené s prípravou a predložením ponuky znáša v plnom rozsahu záujemca bez akéhokoľvek finančného alebo iného nároku voči NDS. |
| **Povinné informácie o záujemcovi v cenovej ponuke a povinné náležitosti cenovej ponuky** | 1. Ponuka musí byť podpísaná záujemcom alebo osobou oprávnenou konať v mene záujemcu na základe predloženého plnomocenstva s úradne overeným podpisom záujemcu/splnomocniteľa a musí obsahovať:   1. pri fyzických osobách: meno a priezvisko, dátum narodenia, trvalé bydlisko, korešpondenčnú adresu, ak je odlišná od trvalého bydliska, špecifikáciu majetku NDS, cenový návrh v eurách **bez DPH** (cena predložená v ponuke musí byť vyššia, minimálne rovná ako stanovená minimálna cena), podpis záujemcu, e-mailovú adresu záujemcu (na uvedený e-mail bude v prípade konania elektronickej aukcie zaslaná výzva na jej účasť), 2. pri fyzických osobách oprávnených podnikať: obchodné meno, trvalé bydlisko, miesto podnikania, informáciu či je/nie je platiteľom DPH, IČO, špecifikáciu majetku NDS, cenový návrh v eurách **bez DPH** (cena predložená v ponuke musí byť vyššia, minimálne rovná ako stanovená minimálna cena), podpis záujemcu, e-mailovú adresu záujemcu (na uvedený e-mail bude v prípade konania elektronickej aukcie zaslaná výzva na jej účasť), 3. pri právnických osobách: obchodné meno, sídlo, informáciu či je/nie je platiteľom DPH, IČO, špecifikáciu majetku NDS, cenový návrh v eurách **bez DPH** (cena predložená v ponuke musí byť vyššia, minimálne rovná ako stanovená minimálna cena), meno, priezvisko, funkcia a podpis osoby oprávnenej konať v mene spoločnosti a e-mailovú adresu záujemcu (na uvedený e-mail bude v prípade konania elektronickej aukcie zaslaná výzva na jej účasť).   2. Ku kúpnej cene bude pripočítaná daň z pridanej hodnoty v zmysle  platných právnych predpisov. |
| **Povinné prílohy cenovej ponuky** | 1. Doklad preukazujúci právnu subjektivitu záujemcu:    1. výpis zo živnostenského registra (v prípade, že záujemca je podnikateľ – fyzická osoba, resp. podnikateľ – príspevková organizácia) nie starší ako tri mesiace;    2. výpis z obchodného registra (v prípade, že záujemca je podnikateľ – právnická osoba, resp. podnikateľ – fyzická osoba zapísaná v obchodnom registri) nie starší ako tri mesiace;    3. výpis z iného registra alebo databázy odlišného od písm. a) a b), v prípade, že je v ňom záujemca zapísaný, nie starší ako tri mesiace. 2. Plnomocenstvo s úradne overeným podpisom záujemcu/splnomocniteľa – v prípade, že sa záujemca v ponukovom konaní nechá zastupovať inou osobou. |
| **Podmienky vylúčenia ponuky z ponukového konania v rámci prvej časti ponukového konania** | Ponuku možno zahrnúť do ponukového konania len v prípade, ak obsah ponuky zodpovedá podmienkam ponukového konania. Vylúčenie ponuky záujemcu nastáva v nasledovných prípadoch:   1. ponuka záujemcu je doručená po termíne na zasielanie ponúk v ponukovom konaní; 2. ponuka záujemcu nespĺňa podmienky ponukového konania; 3. ponuka záujemcu je neúplná; 4. záujemca má akékoľvek neusporiadané záväzky voči NDS a/alebo je v súdnom spore s NDS; 5. na majetok záujemcu je v čase pred vyhlásením ponukového konania a/alebo v čase predloženia ponuky a/alebo kedykoľvek počas ponukového konania vyhlásený konkurz, začaté akékoľvek konkurzné alebo reštrukturalizačné konanie; 6. ponuka záujemcu obsahuje nižší cenový návrh ako je minimálna kúpna cena majetku NDS; 7. ak záujemca na ten istý majetok NDS predloží viac ponúk, budú všetky jeho cenové ponuky vylúčené. |
| **Vyhodnotenie prvej časti ponukového konania - miesto a čas** | adresa sídla NDS, dňa 00.00.2025 o 10:00 hod. |
| **Vyhodnotenie prvej časti ponukového konania - spôsob a forma** | komisionálne formou neverejného zasadnutia |
| **Vyhodnotenie prvej časti ponukového konania - spôsob oznámenia** | e-mailom |
| **Kritérium ponukového konania** | platná ponuka s najvyšším cenovým návrhom |
| **Podmienky vyhodnotenia a skončenia prvej časti ponukového konania** | 1. V prípade, ak na jeden a ten istý pozemok NDS bude predložená len jedna platná ponuka od jedného záujemcu, elektronická aukcia sa nebude realizovať. 2. V prípade, ak na jeden a ten istý pozemok NDS bude predložená platná ponuka od dvoch a viac rôznych záujemcov, vyzve NDS e-mailom všetkých záujemcov, ktorí splnili všetky podmienky ponukového konania, na účasť v druhej časti ponukového konania - elektronickej aukcii. 3. Predložená platná ponuka záujemcu podlieha schváleniu generálnym riaditeľom NDS. |
| **Oznamovanie o výsledku prvej časti ponukového konania** | NDS do 14 (štrnástich) pracovných dní odo dňa vyhodnotenia prvej časti ponukového konania všetkým záujemcom e-mailom oznámi výsledok ponukového konania:   1. v prípade, ak na jeden a ten istý pozemok NDS bude predložená len jedna platná ponuka od jedného záujemcu, NDS oznámi e-mailom úspešnému záujemcovi výsledok ponukového konania, pričom NDS zároveň po oznámení výsledku ponukového konania tomuto záujemcovi doručí poštou znenie kúpnej zmluvy, ktorej predmetom bude predaj uvedeného majetku NDS a zároveň tohto záujemcu vyzve na uzatvorenie kúpnej zmluvy (návrh kúpnej zmluvy tvorí prílohu č. 2 týchto podmienok ponukového konania) v lehote určenej NDS; 2. v prípade, ak na jeden a ten istý pozemok NDS bude predložená platná ponuka od dvoch a viac rôznych záujemcov, ktorí splnili podmienky ponukového konania, vyzve NDS e-mailom všetkých záujemcov na účasť v elektronickej aukcii; 3. v prípade, ak záujemca, ktorý predložil ponuku nebude spĺňať podmienky ponukového konania a/alebo bude z ponukového konania vylúčený, bude o tejto skutočnosti informovaný e-mailom, vrátane uvedenia dôvodov vylúčenia.   NDS oznámi do 14 (štrnástich) pracovných dní odo dňa vyhodnotenia prvej časti ponukového konania všetkým záujemcom e-mailom aj informáciu o zrušení ponukového konania bez uvedenia dôvodu. |
| **Výhrady NDS** | 1. NDS si vyhradzuje v rámci ponukového konania po celú dobu trvania ponukového konania (do dňa nadobudnutia účinnosti kúpnej zmluvy uzatvorenej s úspešným záujemcom) právo: 2. overiť, či nie je vyhlásený konkurz na majetok záujemcu, začaté konkurzné alebo reštrukturalizačné konanie na majetok záujemcu; 3. e-mailom si vyžiadať k predloženej ponuke záujemcu doplňujúce, resp. vysvetľujúce informácie, a to najmä v prípade, keď ide o formálnu chybu predloženej ponuky (uvedené nie je možné aplikovať v prípade výšky ceny ponúknutej záujemcom); 4. predĺžiť lehotu na oznámenie o výsledku prvej časti ponukového konania a e-mailom o tom informovať záujemcov; 5. zrušiť ponukové konanie bez uvedenia dôvodu; 6. zrušené ponukové konanie opakovať. 7. Do ukončenia ponukového konania NDS neposkytuje informácie o jeho priebehu ani žiadne iné informácie, ktoré by mohli ovplyvniť výsledky vyhodnotenia. Ponukové konanie sa považuje za ukončené dňom nadobudnutia účinnosti kúpnej zmluvy uzatvorenej s úspešným záujemcom. 8. Vyhlásené ponukové konanie nie je verejným návrhom na uzatvorenie zmluvy ani obchodnou verejnou súťažou v zmysle platných právnych predpisov. |
| **Kontakt NDS pre ponukové konanie a spôsob komunikácie so záujemcami:** | Národná diaľničná spoločnosť, a. s.  Odbor podporných činností investičného procesu  Dúbravská cesta 14  841 04 Bratislava  Ing. Zuzana Mrázová  [zuzana.mrazova@ndsas.sk](mailto:zuzana.mrazova@ndsas.sk) |

**IV.**

Druhá časť ponukového konania – elektronická aukcia

Špecifikácia elektronickej aukcie v rámci ponukového konania formou elektronickej aukcie:

|  |  |
| --- | --- |
| **Podmienky vyhlásenia elektronickej aukcie** | Elektronická aukcia bude na majetok NDS vyhlásená len za podmienky, ak na tento majetok bude predložená platná cenová ponuka od dvoch a viac rôznych záujemcov. Za záujemcov s platnou cenovou ponukou sa budú považovať všetci záujemcovia, ktorý platne predložili cenové ponuky v rámci prvej časti ponukového konania, a to aj v prípade, ak boli cenové ponuky záujemcov predložené v rovnakej výške. |
| **Čas vyhlásenia elektronickej aukcie** | NDS sa zaväzuje elektronickú aukciu vyhlásiť riadne a včas po splnení Podmienok vyhlásenia elektronickej aukcie a všetkých záujemcov o tejto skutočnosti informovať. |
| **Podmienky a priebeh elektronickej aukcie** | * + - 1. V elektronickej aukcii môžu záujemcovia predkladať nové cenové návrhy, ktoré sú vyššie než predchádzajúci najvyšší cenový návrh iného záujemcu („**licitovať**“), a to v neobmedzenom počte smerom nahor, a to až do skončenia elektronickej aukcie. Záujemca predložením cenového návrhu vyslovuje svoj súhlas so všetkými podmienkami elektronickej aukcie.       2. Do elektronickej aukcie sa môžu prihlásiť len záujemcovia, ktorí splnili podmienky ponukového konania.       3. Elektronická aukcia sa uskutoční prostredníctvom elektronických zariadení na internetovej adrese <https://www.eaukcie.sk>. Podmienky priebehu elektronickej aukcie tvoria Prílohu č. 2 týchto podmienok ponukového konania.       4. Minimálne 2 (dva) pracovné dni pred konaním elektronickej aukcie bude zo strany NDS záujemcom - jej účastníkom, na e-mail uvedený v ponuke v rámci prvej časti ponukového konania, doručená výzva na účasť v druhej časti ponukového konania - elektronickej aukcii (ďalej len „**výzva**“).       5. V prípade, ak v rámci elektronickej aukcie predložia dvaja rôzni záujemcovia o ten istý majetok NDS viac rovnakých cenových návrhov, je úspešný ten záujemca, ktorého cenový návrh bol zaevidovaný elektronickým zariadením - serverom skôr (ako prvý).       6. Záujemca nesmie v elektronickej aukcii predkladať na ten istý majetok NDS viac cenových návrhov v rovnakej výške, a teda každý ďalší cenový návrh záujemcu na ten istý majetok NDS musí mať zvyšujúcu sa tendenciu, pričom minimálna suma, o ktorú môžu záujemcovia zvyšovať aktuálne najvyšší cenový návrh bude určená v e-mailovej výzve NDS na účasť v elektronickej aukcii.       7. Východiskovou (vyvolávacou) cenou majetku NDS v elektronickej aukcii bude najvyšší cenový návrh, ktorý bol predložený v ponukách záujemcov, ktorí splnili podmienky ponukového konania, a ktorým bola zaslaná e-mailom výzva na účasť v elektronickej aukcii. Nakoľko v prvej časti ponukového konania môže byť predložených aj niekoľko cenových ponúk/ návrhov v rovnakej výške rôznymi záujemcami, zobrazovaná východisková cena sa môže týkať súčasne viacerých cenových návrhov predložených v prvej časti ponukového konania. Skutočnosť, či bol predložený jeden alebo viacero cenových návrhov tvoriacich východiskovú cenu sa v elektronickej aukcii nezobrazuje, preto záujemca o existencii inej cenovej ponuky v rovnakej výške nemôže vedieť.       8. Zobrazovanou hodnotou v elektronickej aukcii bude pre záujemcov výlučne aktuálne najvyšší cenový návrh na majetok NDS a pre konkrétneho záujemcu aj jeho vlastný cenový návrh.       9. Elektronická aukcia bude prebiehať prostredníctvom jedného aukčného kola v trvaní 30 (tridsať) minút, pričom v prípade, ak bude v posledných 3 (troch) minútach aukčného kola najvyšší aktuálny cenový návrh zvýšený, aukcia sa predĺži o ďalšie 3 (tri) minúty. V prípade, ak v posledných 3 (troch) minútach aukcie nebude cenový návrh zvýšený, aukcia skončí uplynutím stanovenej doby.       10. Po skončení elektronickej aukcie nebude možné záujemcami upravovať predložené cenové návrhy. |
| **Podmienky vyhodnotenia a skončenia elektronickej aukcie** | * + - 1. NDS zabezpečí prostredníctvom automatizovaného systému vyhodnotenie elektronickej aukcie zostavením objektívneho poradia ponúk podľa najvyššieho cenového návrhu za jednotlivý majetok NDS.       2. Úspešným záujemcom elektronickej aukcie o majetok NDS sa stane ten záujemca, ktorý v rámci aukčného kola v elektronickej aukcii ponúkol najvyšší cenový návrh na konkrétny majetok NDS (ďalej len **„úspešný záujemca“** v príslušnom gramatickom tvare). Výnimkou je situácia uvedená pod výhradami NDS v bode 6 nižšie.       3. Najvyšší cenový návrh úspešného záujemcu podlieha schváleniu generálnym riaditeľom NDS. |
| **Oznamovanie o výsledku elektronickej aukcie** | NDS oznámi do 30 (tridsať) pracovných dní odo dňa uzavretia systému elektronickej aukcie záujemcom e-mailom vyhodnotenie s oznámením:   1. úspešný záujemca - oznámenie o úspešnom výsledku v elektronickej aukcii. NDS zároveň po oznámení výsledku elektronickej aukcie tomuto záujemcovi doručí poštou znenie kúpnej zmluvy (návrh kúpnej zmluvy tvorí prílohu č. 2 a 3 týchto podmienok ponukového konania), ktorej predmetom bude predaj uvedeného majetku NDS a zároveň tohto záujemcu vyzve na uzatvorenie kúpnej zmluvy v lehote určenej NDS, pričom v prípade, že ide o kúpnu zmluvu, predmetom ktorej je nehnuteľnosť, tak si NDS vopred e-mailom vyžiada aj rodné číslo a rodné priezvisko záujemcu, 2. neúspešný/-í záujemca/-ovia – oznámenie o neúspešnom výsledku v elektronickej aukcii.   NDS oznámi do 30 (tridsať) pracovných dní odo dňa uzavretia systému elektronickej aukcie všetkým záujemcom e-mailom aj informáciu o zrušení ponukového konania bez uvedenia dôvodu. |
| **Výhrady NDS** | 1. NDS si vyhradzuje do ukončenia elektronickej aukcie (do dňa nadobudnutia účinnosti kúpnej zmluvy uzatvorenej s úspešným záujemcom) právo:    1. Overiť, či nie je vyhlásený konkurz na majetok záujemcu, začaté konkurzné alebo reštrukturalizačné konanie na majetok záujemcu;    2. zrušiť elektronickú aukciu bez uvedenia dôvodu;    3. e-mailom si vyžiadať k predloženej ponuke záujemcu doplňujúce, resp. vysvetľujúce informácie, a to najmä v prípade, keď ide o formálnu chybu (nie je možné aplikovať v prípade ponúknutej ceny záujemcom);    4. predĺžiť lehotu na oznámenie o výsledku elektronickej aukcie a e-mailom o tom informovať záujemcov. 2. Do ukončenia elektronickej aukcie NDS neposkytuje informácie o jej priebehu ani žiadne iné informácie, ktoré by mohli ovplyvniť výsledky vyhodnotenia. 3. Ponukové konanie formou elektronickej aukcie sa považuje za ukončené dňom nadobudnutia účinnosti kúpnej zmluvy uzatvorenej s úspešným záujemcom. 4. Vyhlásené ponukové konanie formou elektronickej aukcie nie je verejným návrhom na uzatvorenie zmluvy ani obchodnou verejnou súťažou v zmysle platných právnych predpisov. 5. V prípade, ak úspešný záujemca (prvý v poradí) písomne a/alebo e-mailom odmietne po doručení výzvy na uzatvorenie kúpnej zmluvy s NDS uzatvoriť kúpnu zmluvu v lehote určenej NDS, NDS je oprávnená osloviť e-mailom záujemcu, ktorý v elektronickej aukcii predložil druhý alebo tretí najvyšší cenový návrh (druhý/tretí v poradí) a uzavrieť s ním kúpnu zmluvu. 6. V prípade, ak v prvej časti ponukového konania bolo predložených niekoľko cenových ponúk/ návrhov v rovnakej výške a žiadny zo záujemcov, ktorý predložili rovnaké cenové ponuky/ návrhy sa do elektronickej aukcie neprihlásil a/ alebo nenavýšili svoju cenovú ponuku/ návrh predložený v prvej časti ponukového konania, je pre vyhodnotenie úspešného záujemcu rozhodujúci dátum a čas doručenia cenovej ponuky/ návrhu v rámci prvej časti ponukového konania NDS, nakoľko nie je možné vyhodnotiť, ktorá cenová ponuka/ návrh bol v elektronickej aukcii najvyšší. |
| **Kontakt NDS pre elektronickú aukciu** | Národná diaľničná spoločnosť, a. s.  Odbor podporných činností investičného procesu  Dúbravská cesta 14  841 04 Bratislava  Ing. Zuzana Mrázová  [zuzana.mrazova@ndsas.sk](mailto:andrea.repasska@ndsas.sk)  Uvedená e-mailová adresa zamestnanca NDS slúži na komunikáciu so záujemcami v elektronickej aukcii. |

|  |  |
| --- | --- |
| Ing. Július Mihálik  člen predstavenstva | Ing. Filip Macháček  predseda predstavenstva  a generálny riaditeľ |

**Príloha č. 2 - Podmienky priebehu elektronickej aukcie**

Počítač záujemcu musí byť pripojený k Internetu. Pre bezproblémovú účasť v elektronickej aukcii je nutné disponovať internetovým prehliadačom Microsoft Edge – minimálne vo verzii 40, Firefox – minimálne vo verzii 54, Google Chrome – minimálne vo verzii 54.

Správna funkčnosť iných prehliadačov je možná, avšak nie je garantovaná. Ďalej je nutné mať v prehliadači zapnuté súbory cookies a povolenú Javu.

NDS dôrazne upozorňuje záujemcov, že nezodpovedá za technické problémy s internetovým pripojením do systému elektronickej aukcie. Záujemcom sa odporúča, aby mali počas priebehu elektronickej aukcie k dispozícii náhradný internetový zdroj pripojenia do systému elektronickej aukcie.

V prípade objektívnych a preukázaných technických problémov na strane NDS (napr. výpadok elektriny), resp. poskytovateľa služby, sa bude elektronická aukcia opakovať v náhradnom termíne. V prípade opakovania elektronickej aukcie bude záujemcom zaslaná výzva.

NDS záujemcov upozorňuje, že nakoľko v prvej časti ponukového konania môže byť predložených aj niekoľko cenových ponúk/ návrhov v rovnakej výške rôznymi záujemcami, zobrazovaná východisková cena sa môže týkať súčasne viacerých cenových návrhov predložených v prvej časti ponukového konania. Skutočnosť, či bol predložený jeden alebo viacero cenových návrhov tvoriacich východiskovú cenu sa v elektronickej aukcii nezobrazuje, preto záujemca o existencii inej cenovej ponuky v rovnakej výške nemôže vedieť. Preto NDS odporúča všetkým záujemcom navýšiť minimálne 1x cenovú ponuku/ návrh oproti cenovej ponuke/ návrhu predloženému v prvej časti ponukového konania. Záujemca sa tak vyhne situácii, že pre vyhodnotenie záujemcu ako úspešného záujemcu bude rozhodujúci čas doručenia cenovej ponuky/ návrhu v rámci prvej časti ponukového konania NDS.

Záujemcom sa odporúča pravidelne si aktualizovať formulár na zadávanie ponúk, najmä v posledných minútach súťažného kola elektronickej aukcie.

Na predkladanie cenových návrhov sa neodporúča využiť posledných 10 (desať) sekúnd elektronickej aukcie. Dôležitým momentom pri predkladaní cenového návrhu je doručenie cenového návrhu záujemcu do systému eAukcie včas, pred uplynutím ukončenia elektronickej aukcie. Treba pritom počítať s časom potrebným na úspešné odoslanie cenového návrhu prostredníctvom internetu, prijatie a spracovanie cenového návrhu systémom eAukcie. Tento proces je ovplyvnený viacerými faktormi, ako je momentálna rýchlosť prenosu údajov cez internet medzi počítačom záujemcu a serverom systému eAukcie, veľkosť prenášaných údajov, parametre počítača záujemcu (HW a SW vybavenie), momentálna vyťaženosť počítača, prípadne momentálna priepustnosť počítačovej siete LAN záujemcu a pod. To znamená, že cenové návrhy, ktoré boli do lehoty stanovenej ako ukončenie elektronickej aukcie do systému eAukcie doručené a systémom eAukcie spracované - systém eAukcie zaznamená. Ak záujemca odošle cenový návrh v krátkom časovom intervale pred termínom ukončenia elektronickej aukcie, môže nastať situácia, že jeho cenový návrh nebude včas doručený a spracovaný systémom eAukcie a nebude zaznamenaný z dôvodu uzavretia systému eAukcie presne v čase stanovenom NDS ako ukončenie aukcie.

Zadávanie cenových návrhov:

Svoj cenový návrh môže záujemca zadávať len v prípade, že je kolo elektronickej aukcie aktívne. Svoj cenový návrh zadá záujemca podľa Výzvy na účasť stanovených kritérií, vo Formulári pre zadávanie ponuky. Túto zadá pre každú položku elektronickej aukcie a potvrdí kliknutím na "Potvrdiť ponuku". Umiestnenie záujemcu je aktuálne k okamihu aktualizácie Formulára pre zadávanie ponuky, preto je dôležité pravidelne si ho aktualizovať. Formulár pre zadanie ponuky si záujemca môže aktualizovať kliknutím na tlačidlo "Aktualizovať", resp. stlačením klávesy "F5" (refresh prehliadača). V prípade, že je povolené automatické predlžovanie v posledných minútach elektronickej aukcie, môže záujemca využiť tento čas na zadanie nových cenových návrhov.

Keď je v rámci elektronickej aukcie dostupný "Chat", môže na komunikáciu s NDS záujemca využiť aj túto formu komunikácie.

Prihlásenie sa do elektronického výberového konania a Profil záujemcu/užívateľa:

Do aukčného systému sa záujemca prihlási prihlasovacím menom a heslom. Po prihlásení si môže záujemca upravovať svoj profil, resp. meniť si heslo. V prípade, ak záujemca heslo zabudol, môže si nechať vygenerovať nové kliknutím na odkaz „Zabudli ste heslo?“ na prihlasovacej stránke. Ak bol použitý tzv. "Prístupový kľúč", ktorý záujemca dostal ako súčasť výzvy, potvrdí svoj záujem o účasť vo výberovom konaní zadaním "Prístupového kľúča", ktorý mu elektronickú aukciu sprístupní.

Kontakty:

V prípade akýchkoľvek problémov pred, či v priebehu konania elektronickej aukcie môže záujemca bezodkladne kontaktovať prevádzkovateľa aukčného systému eAukcie:

web: [www.ebiz.sk](http://www.ebiz.sk)

tel.: 02-6541 1356

---technická podpora---

e-mail: [podpora@ebiz.sk](mailto:podpora@ebiz.sk)

mobil: 090